**Atbildes uz piegādātāju jautājumiem par iepirkuma “Informācijas drošības ārējās pārbaudes” (iepirkuma identifikācijas Nr. VK/2018/06) nolikumu**

Iepirkuma komisija 2018. gada 12. decembrī ir saņēmusi piegādātāju papildu informācijas (skaidrojuma) pieprasījumu par iepirkuma “Informācijas drošības ārējās pārbaudes” VK/2018/06 nolikumu.

Saskaņā ar Publisko iepirkumu likuma 9. panta sesto daļu sniedzam šādu skaidrojumu.

1. **Jautājums.**

Ja pieteikumu iesniedz juridisku personu grupa (vienai juridiskai personai uz pilnvaras pamata pārstāvot pārējās), kā tiek rēķināts 7.1.3.p. noteiktais apgrozījums? Vai tas tiek summēts?

**Atbilde.**

Ja piedāvājumu iesniedz piegādātāju apvienība, tad visu apvienības dalībnieku vidējo gada neto apgrozījumu skaita kopā.

1. **Jautājums.**

Ja daļa vai visi pieteikuma dokumenti ir sagatavoti saskaņā ar **Elektronisko dokumentu likumu** un parakstīti elektroniski, kādas prasības piemērojamas dokumentu “oriģinālam”? Vai tas tik un tā ir jāizdrukā un jāiesien? Kā tiks pārbaudīts elektronisko parakstu patiesums uz šādas izdrukas?

**Atbilde.**

Lai nodrošinātu Publisko iepirkumu likumā noteikto vienlīdzīgo attieksmi pret piegādātājiem un ievērotu iepirkuma nolikumā paredzētās prasības, piegādātajam piedāvājums jāsagatavo saskaņā ar iepirkuma nolikuma 5.punktu. Atbilstoši Publisko iepirkumu likuma pārejas noteikumu 3.punkta 4.apakšpunktā noteiktajam 39.panta “Prasības elektronisko pieteikumu un piedāvājumu saņemšanai” pirmo daļu attiecībā uz 9. un 10.pantā minētajiem iepirkumiem piemēro no 2019. gada 1. janvāra.

1. **Jautājums.**

Vēlamies precizēt, vai par atbilstošu nolikuma prasību punktam 7.1.5.2. (testētājam – augstākā izglītība IT jomā, Certified Ethical Hacker vai ekvivalents sertifikāts, sertifikāti, kas apliecina zināšanas pārbaužu veikšanai atbilstoši ISO 27001 standartam, OWASP (Open Web Application Security Project) testēšanas vadlīnijām un OSSTMM (Open Source Security Testing Methodology Manual) metodikai.) tiks uzskatīts speciālists, kuram ir augstākā izglītība IT jomā, Certified Ethical Hacker sertifikāts un ar sertifikātu neapliecināta praktiskā pieredze OWASP, OSSTMM pārbaužu veikšanā?

**Atbilde**.

Jā, speciālists, kuram ir augstākā izglītība IT jomā, Certified Ethical Hacker sertifikāts un ar sertifikātu neapliecināta praktiskā pieredze OWASP, būs atbilstošs pārbaužu veikšanai.

Iepirkuma “Informācijas drošības

ārējās pārbaudes”

komisijas priekšsēdētājs L. Vāvere